Niamėjus

Niamėjus () – Nigerio sostinė ir didžiausias šalies miestas, išsidėstęs šalies pietvakariuose, prie Nigerio upės. Svarbus upių uostas, susisiekimo ir prekybos centras. Niamėjuje yra pietinė galinė geležinkelio į Tilaberį (Tillabéri; į šiaurės vakarus) stotis. Gaminamos plytos, puodai, odos gaminiai, gėrimai, metalo gaminiai, malami grūdai, išvystyta tekstilės ir anglies pramonė. Eksportuojami gyvuliai, odos, kailiai, grūdai, daržovės, kilimai, tekstilės gaminiai.

2020 m. mieste gyveno kiek daugiau nei milijonas gyventojų. Miesto gyventojų prieaugis yra kiek lėtesnis, nei visos šalies, kuri pasaulyje užima pirmą vietą pagal gimstamumo koeficientą.

 Istorija 
Kadaise tai buvo Niamos gyvenvietė (Niamma), vėliau pavadinimas virto Niame.

1902 m. Niamėjaus vietoje prancūzams įkūrus tvirtovę, nusistovėjo dabartinis miesto pavadinimas.

1905 m. miestas su 1 800 gyventojų buvo pasirinktas naujai sukurtos Nigerio karinės teritorijos sostine, tačiau 1912 m. sostinė perkelta į labiau išsivysčiusį Zinderį. 

1926 m. šalies sostinė grąžinta į Niamėjų, kuriame tuo metu gyveno jau 3 000 gyventojų. Didelės apylinkėse vykusios sausros privertė gyventojus iš kaimų keltis į miestą ir 1945 m. sostinėje jau gyveno 8 000 gyventojų.

Nuo 1970 iki 1988 m. Nigerio ekonomika smarkiai išaugo dėl urano kasybos Arlite, o Niamėjuje gyventojų padaugėjo iki 400 000, miesto plotas padidėjo nuo 1 367 ha iki 4 400 ha.

1992 m. Niamėjus buvo atskirtas nuo Niamėjaus regiono ir sukurtas mažesnis Niamėjaus sostinės rajonas.

1999 m. balandžio 9 d. sostinės oro uoste karinio perversmo metu buvo užpultas ir nužudytas tuometinis šalies prezidentas Ibrahim Baré Maïnassara.

2005 m. Niamėjuje vyko penktosios Frankofonijos sporto žaidynės.

2011 m. šalies vyriausybė skaičiavo, kad sostinėje gyvena virš 1,5 mln gyventojų. Pagrindine žmonių gausėjimo priežastimi buvo nurodyta didelė sausra už miesto ribų ir rekordinis gimstamumas.Assane Seydou Sanda-elu-maire-de-la-ville-de-niamey&catid=34:actualites&Itemid=53 Installation du Conseil de ville de Niamey et élection des membres : M. Assane Seydou Sanda, élu maire de la ville de Niamey. Laouali Souleymane, Le Sahel (Niamey).

2014 m. sostinėje atidaryta pirmoji šalyje geležinkelio stotis."Inauguration of the first train station in Niamey" (Radio France Internationale)" 80 Year-long Wait: Niger Gets its First Train Station" (Global Voices Online)

2024 m. balandžio 13 d. sostinės gatvėse vyko šimtus žmonių sutraukę protestai, reikalavę iš šalies pasitraukti JAV kariuomenės dalinius, kai šalies sostinės valdžia paskelbė nutraukianti bendradarbiavimo sutartį su JAV.Niger protesters demand US troop withdrawal

 Sportas 
 AS Douanes – futbolo klubas;
 Sahel SC – futbolo klubas;SOCCERWAYGlobalsportsarchive
 Zumunta AC – futbolo klubas; rungtyniavo aukščiausioje šalies lygoje.
 Generolo Seini Kunčės stadione (), talpinančiame 35 tūkst. žiūrovų.Stadiono talpa 35 tūkst. žiūrovų

 Išnašos 

Kategorija:Sostinės
Kategorija:Nigerio miestai